Paġna Abbażi ta' din id-dejta u tal-informazzjoni addizzjonali mitluba mill-Kummissjoni fl-14 ta' Marzu 2017 u li ngħatat mill-awtoritajiet tar-Renju Unit fit-18 ta' Mejju 2017, u wara konsultazzjoni mal-Grupp ta' Esperti, il-Kummissjoni fasslet l-opinjoni li ġejja: Id-distanza mis-sit sal-eqreb fruntiera ta' Stat Membru ieħor, f'dan il-każ l-Irlanda, hija ta' 180 km. L-iskart radjuattiv operazzjonali kif ukoll dak sekondarju se jiġi ttrasferit lejn il-faċilitajiet ta' trattament u kundizzjonament fuq il-post. L-iskart kundizzjonat ta' livell baxx se jintbagħat lejn il-faċilità liċenzjata tar-rimi ta' Drigg, li tinsab fil-viċin. L-iskart kundizzjonat ta' livell medju se jinħażen temporanjament fuq il-post, sakemm isir disponibbli repożitorju adegwat fit-territorju tar-Renju Unit. F'każ li jkun hemm skariki mhux ippjanati ta' effluwenti radjuattivi, li jistgħu jseħħu wara xi aċċident tat-tip u d-daqs kkunsidrat fid-Dejta Ġenerali, id-dożi li x'aktarx jilħqu lill-popolazzjoni ta' Stat Membru ieħor mhux se jkunu sinifikanti mil-lat ta' saħħa, fir-rigward tal-livelli ta' referenza stabbiliti fid-Direttivi tal-Istandards Bażiċi tas-Sikurezza. Bħala konklużjoni, il-Kummissjoni hija tal-opinjoni li l-implimentazzjoni tal-pjan ta' modifika għar-rimi tal-iskart radjuattiv fi kwalunkwe għamla, li joriġina mis-Sajlo tal-Ħżin ta' Sellafield Magnox Swarf, fir-Renju Unit, kemm waqt l-operat normali kif ukoll fil-każ ta' aċċident tat-tip u d-daqs ikkunsidrati fid-Dejta Ġenerali, x'aktarx li mhux se tirriżulta f'kontaminazzjoni radjuattiva, li tkun sinifikanti mil-lat tas-saħħa, tal-ilma, tal-ħamrija jew tal-ispazju tal-ajru ta' Stat Membru ieħor, fir-rigward tad-dispożizzjonijiet stabbiliti fid-Direttivi tal-Istandards Bażiċi tas-Sikurezza. Magħmul fi Brussell, is-27 ta' Settembru 2017. Abbażi ta' din id-dejta u tal-informazzjoni addizzjonali mitluba mill-Kummissjoni fit-22 ta' Mejju 2017 u li ntbagħtet mill-awtoritajiet Bulgari fil-21 ta' Ġunju 2017, u wara konsultazzjoni mal-Grupp ta' Esperti, il-Kummissjoni fasslet l-opinjoni li ġejja: Id-distanza bejn il-faċilità tar-rimi u l-eqreb punt fi Stat Membru ieħor, f'dan il-każ ir-Rumanija, hija ta' 5 km. Matul il-perjodu operazzjonali tal-faċilità tar-rimi: L-iskart radjuattiv se jinħażen mingħajr l-intenzjoni ta' rkupru. Il-faċilità tar-rimi mhux se tkun soġġetta għal awtorizzazzjoni ta' skariku fir-rigward ta' effluwenti radjuattivi likwidi u dawk ittrasportati bl-ajru. Taħt kundizzjonijiet normali tal-operat, il-faċilità tar-rimi mhux se tirrilaxxa effluwenti radjuattivi likwidi jew dawk ittrasportati bl-ajru Wara l-perjodu operazzjonali tal-faċilità tar-rimi: Il-miżuri previsti għall-għeluq finali tal-faċilità tar-rimi, kif deskritti fid-Dejta Ġenerali jaċċertaw li l-konklużjonijiet imsemmija fil-punt 2 ta' hawn fuq se jibqgħu validi fit-tul. Bħala konklużjoni, il-Kummissjoni hija tal-opinjoni li l-implimentazzjoni tal-pjan għar-rimi ta' skart radjuattiv fi kwalunkwe għamla, li joriġina mill-Faċilità Nazzjonali tar-Rimi ta' Radiana, li tinsab ħdejn is-sit tal-Impjant tal-Enerġija Nukleari ta' Kozloduy, fil-Bulgarija, kemm waqt il-ħajja operattiva tagħha kif ukoll wara l-għeluq finali tagħha, kif ukoll fil-każ ta' aċċidenti tat-tip u d-daqs ikkunsidrat fid-Dejta Ġenerali, mhux mistennija li twassal għal kontaminazzjoni radjuattiva sinifikanti mil-lat tas-saħħa, tal-ilma, tal-ħamrija jew tal-ispazju tal-ajru ta' Stat Membru ieħor, fir-rigward tad-dispożizzjonijiet stabbiliti fid-Direttivi tal-Istandards Bażiċi tas-Sikurezza. Magħmul fi Brussell, is-27 ta' Settembru 2017. Il-karatteristika ewlenija tal-larinġ biż-żokra hija l-iżvilupp tat-tieni frotta fil-quċċata tagħhom li tisporġi kemm kemm 'il barra u tkun tixbah żokra ta' bniedem. Dan huwa tip ta' larinġ ħelu, kbir, mingħajr żerriegħa li għandu togħma rikka u mmerqa. Din is-subintestatura tinkludi varjetajiet bħal "Żokra", "Sanguinas biż-żokra", "Lane late", "Navelate", "Navelina", "Thomson" u "Washington". Il-larinġ abjad jissejjaħ ukoll "larinġ komuni" u dan jintuża ta' spiss fl-industrija tal-meraq. Din is-subintestatura tinkludi varjetajiet bħal "Salustiana", "Valencia", "Valencia late", "Delta mingħajr żerriegħa", "Midknight", "Shamouti". Din is-subintestatura tinkludi larinġ tad-demm ("sanguine") jew bil-pigment. Il-polpa u l-meraq (u xi kultant anke l-ġilda) tal-larinġ tad-demm għandhom il-pigmentazzjoni minħabba l-preżenza ta' antoċjanini. Il-larinġ tad-demm jinkludi "Maltaise", "Moro", "Sanguinelli"/"Sanguinello", "Tarocco", "Ovali tad-demm", "Sanguinas redondas", "Doubles fines", "Washington Sanguines" jew "Improved double fines" jew "Larinġ kbir tad-demm" u "Portuguese"." Dawn it-tliet elementi jiffurmaw il-marka tal-Gvern ta' Andorra, li tintuża biex tiġi pprovduta immaġini uniformi, konsistenti u kkoordinata għall-komunikazzjoni grafika kollha u, fl-istess ħin, tinkiseb identifikazzjoni instantanja u li ma tħalli l-ebda dubju. Il-parti ta' isfel tad-disinn juri s-sena tal-ħruġ "2017". Iċ-ċirku ta' barra tal-munita juri t-12-il stilla tal-bandiera Ewropea. Iċ-ċirku ta' barra tal-munita juri t-12-il stilla tal-bandiera Ewropea. L-Uffiċċju Ewropew għas-Selezzjoni tal-Persunal (EPSO) qed jorganizza l-kompetizzjoni ġenerali li ġejja: EPSO/AST/142/17 — QARREJJA TAL-PROVI/EDITURI TAL-LINGWA (AST 3) għal-lingwi li ġejjin: id-Daniż (DA), il-Kroat (HR), il-Malti (MT), l-Olandiż (NL), is-Sloven (SL) u l-Iżvediż (SV) Tista' ssib aktar informazzjoni fuq is-sit web tal-EPSO: https://epso.europa.eu/ Fiż-żmien tal-fatti, id-Direttiva 2000/12/KE, id-Direttiva 2006/48/KE u d-Direttiva 2002/83/KE, kif emendata bid-Direttiva 2007/44/KE, ma waqqfux lill-Istati taż-ŻEE milli jżommu regoli aktar stretti li jikkonċernaw il-proċedura għall-awtorizzazzjoni ta' banek u kumpaniji tal-assigurazzjoni. Madankollu, dawn ir-regoli jridu jkunu kompatibbli mal-libertajiet fundamentali garantiti mill-Ftehim taż-ŻEE. Il-leġiżlazzjoni kif deskritta fil-Mistoqsijiet 1 u 2 u l-prattika amministrattiva kif deskritta fil-Mistoqsija 3 jikkostitwixxu restrizzjonijiet li jidhru li jaqgħu prinċipalment fil-kamp ta' applikazzjoni tal-Artikolu 31 ŻEE. Jekk dan huwiex il-każ għandha tivvalutah il-qorti tar-rinviju. L-objettiv li jitnaqqsu l-inċentivi tar-riskju eċċessiv tal-proprjetarji tal-banek jew tal-kumpaniji tal-assigurazzjoni, b'mod partikolari f'dak li għandu x'jaqsam mar-riskju ta' użu ħażin ta' poter, jirrifletti raġunijiet prevalenti ta' interess ġenerali li jistgħu jiġġustifikaw il-miżuri nazzjonali li jirrestrinġu l-libertà tal-istabbiliment iggarantit mill-Artikolu 31 taż-ŻEE. Hija l-qorti tar-rinviju li għandha tidentifika l-għanijiet li jridu jintlaħqu b'mod effettiv mill-miżuri nazzjonali, kif ukoll sabiex tiddetermina jekk il-miri leġittimi humiex segwiti b'mod xieraq u konsistenti. Ir-regoli inkwistjoni, kif deskritti fil-Mistoqsijiet 1 u 2, ma jidhrux li huma xierqa sabiex jintlaħaq l-għan leġittimu li l-Qorti identifikat. Il-prattika amministrattiva, kif deskritta fil-Mistoqsija 3, tidher li hija xierqa sabiex jintlaħaq dan l-għan sa fejn hija tapplika għal applikazzjonijiet għal awtorizzazzjoni bħala bank jew kumpanija tal-assigurazzjoni u mhux għal akkwisti sekondarji wara l-għoti tal-awtorizzazzjoni. Jekk il-qorti tar-rinviju ssib miżura waħda nazzjonali jew iktar xierqa għall-kisba ta' għan leġittimu, hija trid tivvaluta wkoll jekk dawn imorrux lil hinn minn dak li huwa neċessarju sabiex jintlaħaq dan l-għan. Fil-proċedimenti attwali, jidher li miżuri għajr dawk ikkontestati huma inqas restrittivi filwaqt li huma ugwalment effettivi sabiex jintlaħaq l-għan leġittimu identifikat. Il-Qorti b'dan: Tiddikjara li l-Iżlanda naqset milli tissodisfa l-obbligi tagħha skont l-Att imsemmi fil-punt 1c tal-Kapitolu XXIV tal-Anness II tal-Ftehim dwar iż-Żona Ekonomika Ewropea (id-Direttiva 2009/127/UE tal-Parlament Ewropew u tal-Kunsill tal-21 ta' Ottubru 2009 li temenda d-Direttiva 2006/42/KE fir-rigward ta' makkinarju għall-applikazzjoni tal-pestiċidi) kif adattat bil-Protokoll 1 tiegħu u skont l-Artikolu 7 tal-Ftehim, billi naqset milli tadotta l-miżuri neċessarji għall-implimentazzjoni tal-Att fiż-żmien preskritt. Tordna lill-Iżlanda tħallas l-ispejjeż tal-proċedimenti. Il-Qorti b'dan: Tiddikjara li l-Iżlanda naqset milli tadotta l-miżuri meħtieġa biex l-Att imsemmi fil-punt 12zzq tal-Kapitolu XV tal-Anness II tal-Ftehim dwar iż-Żona Ekonomika Ewropa (ir-Regolament (UE) Nru 98/2013 tal-Parlament Ewropew u tal-Kunsill tal-15 ta' Jannar 2013 dwar it-tqegħid fis-suq u l-użu ta' prekursuri tal-isplussivi), kif adattat fil-Ftehim permezz tal-Protokoll 1 għalih, isir parti mill-ordinament ġuridiku intern tagħha kif mitlub mill-Artikolu 7 tal-Ftehim. Tordna lill-Iżlanda tħallas l-ispejjeż tal-proċedimenti.
Extracted from C_321_2017.html